
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 

DE DISCIPLINĂ ŞI IMUNITĂŢI
	
	                Bucureşti,  17.03.2004

                Nr.  394/2003


RAPORT SUPLIMENTAR
asupra propunerii legislative pentru modificarea şi completarea
Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei
În conformitate cu prevederile art. 89 din Regulamentul Camerei Deputaţilor, Comisia juridică, de disciplină şi imunităţi a fost sesizată spre dezbatere, în fond, cu propunerea legislativă pentru modificarea şi completarea Legii nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei, trimisă cu adresa nr. 394 din 25 august  2003 şi înregistrată sub nr. 31/ 840  din 25 august 2003.
Comisia juridică de disciplină şi imunităţi a examinat propunerea legislativă în şedinţa din 9.12.2003 şi a hotărât, cu majoritate de voturi, respingerea iniţiativei legislative pentru motivele menţionate în raportul iniţial nr. 394/2003 din 9.12.2003. 

Cu ocazia dezbaterii propunerii legislative în plenul Camerei Deputaţilor, ca urmare a punctelor de vedere exprimate, s-a hotărât restituirea acesteia la comisie pentru o nouă dezbatere.

În conformitate cu prevederile art. 60 din Regulamentul Camerei Deputaţilor, comisia a reluat dezbaterile asupra propunerii legislative menţionate mai sus, în şedinţa din 17 martie 2004. La lucrările comisiei iniţiatorii nu au participat, deşi au fost invitaţi.

Cu ocazia reexaminării iniţiativei legislative şi a opiniilor exprimate de către membrii comisiei, aceştia au decis să menţină propunerea iniţială de respingere a acesteia.

Faţă de considerentele menţionate mai sus, membrii comisiei au hotărât, cu majoritate de voturi, să menţină propunerea de respingere a iniţiativei legislative pentru motivele precizate în raportul iniţial nr. 394/2003.

Din totalul de 24 membri ai Comisiei juridice, de disciplină şi imunităţi la şedinţă au participat 22 de deputaţi.

În raport de obiectul şi conţinutul său, propunerea legislativă face parte din categoria legilor organice.
                    PREŞEDINTE                                                        SECRETAR

              Prof.univ.dr. Ion NEAGU                                    Florin IORDACHE

Consilier

Dr. Corneliu Manda

